
Lalong maghihirap ang bayan sa neoliberal na patakaran 


ng ilehitimong rehimeng Marcos Il 


ampal sa mukha ng taumbayan ang paghahambog ni Ferdinand Marcos Jr. sa kanyang unang State of the 
Nation Address (SONA) na nasa “mahusay (sound)" na kalagayan ang bayan. Insulto ang inilalakong ilusyon 
ng anak ng diktador sa masang Pilipino dahil araw-araw, hinaharap nila ang kagutuman, kasalatan at kawalang 
katiyakan ng kinabukasan. Naiipon ang galit ng sambayanan sa mga Marcos at napipintong bumulwak ito sa 
lalong paglubha ng kanilang kalagayan. 


Hindi na kaya ng mamamayan 
ang abot-langit na presyo ng mga 
bilihin. Halos pumalo sa P100 kada 
litro ang gasolina at krudo. Hindi 
bumababa ang presyo ng bigas, 
karne, gulay mula sa antas na itinaas 
nito noong panahon ng pandemya. 
Nagmahal din ang mga sangkap 
tulad ng harina, asukal at asin, 
dahilan para magsara o magbawas 
ng empleyado ang malilit na 
negosyo. Higit na doble ang presyo 
ng mga input sa pagsasaka tulad ng 
pataba't pestisidyo kaya't maraming 
magsasaka ang nalugi at napilitang 
tumigil sa pagtatanim 


Kapos na kapos ang sahod 
ng mga manggagawa at kita ng 
mga magsasaka para sumabay sa 
pagmahal ng mga bilihin. Dito sa 
rehiyong TK mapalad na kung aabot 
ng P500 ang iuuwing minimum 
wage habang sa mga trabaho sa 
agrikultura, naglalaro ang barat na 
sahod sa P250 - P400 kada araw. 
Halos wala namang kinikita ang 
mga magsasaka dahil bagsak-presyo 
ang mga produktong bukid tulad ng 
palay, kopra at saging. 


Walang silbi ang 
Marcos Il para 


rehimeng 
ibsan ang 


paghihikahos ng bayan. Wala na 
nga itong ginagawa para pigilan ang 
pagsirit ng presyo ng mga bilihin, 
matigas pa itong pumasisyon na 
hindi tatanggalin ang excise tax sa 
langis sa katwirang mawawalan 
ng kita ang gubyerno. Wala rin 
itong ginagawa para magkaroon 
ng disenteng pasahod at katiyakan 
sa trabaho ang mga manggagawa. 
Masahol pa, binawasan nito ng 
13 milyon ang mga benepisyaryo 
ng Pantawid Pamilyang Pilipina 
Program (4Ps) sa panahong lubhang 
kailangan ng mamamayan ng ayuda. 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilpinas (MLM) at ng Bagong 
Hukbang Bayan ng Timog Katagalugan. 


Inaanyayahan ng pamamugutan ang mga 
mambabasa na mag-ambag sa pagpapahusay 
ng atng pahayagan. Magpadala ng 
mga kementaryo at mungkahi, balita at 


rebolusyonaryong karanasan na maaaring 
ilathala sa ating pahayagan. lto ay tumatanggap 
ng mga liham sa. 


Ang mga hakbanging ipinagyayabang ng rehimeng Marcos Il gaya ng 
pangakong P20 kada kilong bigas ay panggagantso at malayo sa realidad. 


Asahan nang lulubha ang kahirapang dinaranas ng bayan habang 
nasa poder ang pamilya Marcos dahil tulad ng mga sinundang rehimen, 
tagasunod ng neoliberalismo si Marcos Jr. Ipagpapatuloy at pasisidhiin 
niya ang neoliberal na patakaran sa bansa kung saan ipinatutupad ang 
pribatisasyon, liberalisasyon, deregulasyon at denasyunalisasyon ng 
mga susing sektor ng ekonomya, 


Mula nang ipinatupad ng mga papet na reaksyunaryong gubyerno 
ng Pilipinas ang neoliberalismo, pinagpasasaan na ng mga burgesya 
kumprador at burukrata ang industriya ng enerhiya, yutilidad at 
komunikasyon. Ginawang negosyo ang dapat ay batayang serbisyong 
sosyal tulad ng edukasyon, kalusugan at pabahay. Itinayo at dumami 
ang mga engklabong industriyal na mala-impyerno sa pang-aabuso sa 
mga manggagawa. Sa agrikultura, nananalasa ang liberalisasyon kung 
saan binabaha ng mga produktong agrikultural mula sa ibang bansa ang 
merkado sa kapinsalaan ng lokal na prodyuser. Samantala, malayang 
dinadambong ng mga dayuhang kapitalista at lokal na naghaharing uri 
anglikas na yaman ng bansa, dahilan upang mawalan ng lupa at lalong 
maghirap ang mga magsasaka't katutubong mamamayan. 


Sa halos 100 araw sa estado-poder ni Marcos Jr, buo ang pasya 
nitong ipagpatuloy ang agresibong liberalisasyon at deregulasyon ni 
Duterte sa agrikultura na inihudyat ng Rice Liberalization Law. Ngayo'y 
pinalulutang ang kakapusan umano sa asukal, asin, at sa pinakahuli, ng 
mga isdang pang-delata para iarangkada ang dagdag na importasyon 
ng mga ito. 


Todong nagpapaubaya si Marcos Jr. sa pribadong sektor at mga 
dayuhang mamumuhunan, sang-ayon sa interes ng kanyang pamilya 
na kumubra ng limpak-limpak na kikbak mula sa mga kontrata ng 
gubyerno. Pararamihin ng bagong upong rehimen ang mga Public- 
Private Partnerships (PP) o pagsososyo ng gubyerno at pribadong 
sektor para tustusan ang mga proyekto ng estado sa imprastraktura. 
Pag-uulit lang ito ng magarbo subalit walang kwentang Build, Build, 
Build ni Duterte na nagsilbing gatasang baka ng mga kurakot na 
opisyal ng gubyerno. Niluluto na ang mga proyektong riles, kalsada 
at mga tulay sa iba't ibang panig ng bansa, ngunit pinakamarami at 
pinakamalaki ang laan sa mga balwarte ng mga Marcos at Duterte. 
PPP rin ang solusyon ni Marcos Jr. para sa ambisyong pagtatayo ng 
mapanganib na plantang nukleyar na katulad ng batbat sa korapsyong 
Bataan Nuclear Power Plant ng ama nitong diktador na mariing 
nilabanan ng mamamayan. 


Sa dami ng pakanang proyekto, magdadagdag ang bagong rehimen 
ng utang at tataasan ang sinisingil na buwis sa masang Pilipino. Noong 
Hulyo, umutang na ang rehimen ng dagdag na P200 bilyon mula sa 
mga lokal na bangko. Pipigain din ang naghihirap na sambayanan 
sa pagdadagdag ng buwis sa noodles, sardinas at mga pagkaing may 
asukal. Papatawan din ng buwis ang mga transaksyon sa internet na 
tiyak na iindahin ng maliliit na negosyante at mga konsyumer. 


Sa kabilang banda, nangangayupapa si Marcos Jr. sa imperyalismo at 
nanlilimos ng suporta para sa kanyang rehimen. Inaakit nito ang malalaki 
at dayuhang negosyo sa pangangako ng insentiba, paglibre sa buwis at 
iba pang konsesyon na ininstitusyonalisa sa pamamagitan ng CREATE at 
iba pang neoliberal na batas. Ilang pulong na ang inilunsad sa pagitan 
ng rehimeng Marcos Il at mga negosyong Amerikano partikular ang mga 
nasa sektor ng pinansya at sa mga opisyal ng gubyerno ng US. Iseselyo 
ng pinapakanang charter change ng mga tuta ni Marcos Jr. sa Senado at 
Kamara ang pagbubuyangyang ng Pilipinas sa dayuhang pagsasamantala. 

Samantala, pinapayagan. ang. 
pandarambong ng China sa 
patrimonyang yaman ng Pilipinas sa 
West Philippine Sea (WP3) sa tabing 
ng “joint exploration agreement.” 
Tiyak na kapalit nito ang pautang 
at puhunan mula sa China na 
pagmumulan. ng panibagong 
nanakawing yaman ng mga Marcos. 


Kung anu-anong bansag at 
sinalamangkang datos ang gamit 
ng rehimeng Marcos Il upang 
bigyang katwiran ang plano nito 
sa ekonomya, pero hindi kayang 
pagtakpan ang pagiging anti- 
mamamayan nito sa kaibuturan. 
Imbes na tugunan ang mga batayang 
demokratikong kahilingan. ng 
mamamayan, bibigyang-daan ng 
neoliberal na adyenda ni Marcos Jr. 
ang mas malalang pambubusabos 
sa masang Pilipino at lalong ilulubog 
ang bansa sa utang. Higit na 
lalaki ang agwat ng mayayaman at 
mahihirap at titindi ang panlipunang 
ligalig--kabaliktaran ng sinasabi ni 
Marcos Jr. na nasa “mahusay” na 
estado ang bansa. 


Ang malalang krisis sa ekonomya. 
atlipunan ay paborableng kalagayan 
para sa pampulitikang pagmumulat 
at pagpapakilos sa bayan. Dapat 
ilantad sa mamamayan ang ugat ng 
kanilang kaapihan at kahirapan-- 
ang. imperyalismo, pyudalismo 
at burukrata kapitalismo--at ang 
naging papel ng naghaharing 
pamilyang Marcos sa pagpapanatili 
ng mapagsamantalang sistema sa 
lipunang Pilipino. Bukod sa paglimas 
sa kaban ng bayan, ipinuwesto ng 
diktador na Marcos Sr. ang mga 
kakampi at kroning oligarko na 
hanggang ngayon ay namamayagpag 
sa bansa. Tinanggal din niya ang 
5250 milyon kada taon na limitasyon 
sa pangungutang ng gubyerno. 
Nagpakana pa ito ng pekeng 
modernisasyon sa. agrikulturang 
Green Revolution na nagbaon sa mga 
magsasaka sa utang at nagbigay- 
daansa pagbaha ng dayuhang kapital 
sa sektor. Lumobo ang disempleyo 
at pinasadsad ang sahod. Ang mga 
kundisyong ito ay ipinagpatuloy 
at pinalala ng mga sumunod na 
reaksyunaryong rehimen sa dikta ng 
imperyalismo. 


Hamon sa mga rebolusyonaryong 
pwersa na sagpangin ang panahong 
ito para palakasin at palawakin 
ang pambansa. demokratikong 
kilusan. Kailangang ipagtanggol ang 
karapatan sa lupa, sahod at trabaho 
at tutulan ang neoliberalismo. 
Buuin ang lakas ng mga batayang 
pwersa ng mga manggagawa't 
magsasaka para isulong ang 
pambansa't demokratikong adhikain 
ng bayan. Sa kanayunan, patuloy 
na pukawin, organisahin at pakilusin 
ang masang magsasaka para 
isulong ang pagpapababa ng upa- 
sa-lupa, pagpapataas sa presyo ng 
produktong bukid at sahod ng mga 
manggagawang bukid, pagpawi 
sa usura, pagtanggal sa madayang 
operasyon ng mga kamersyante at 
iba't ibang anyo ng kooperasyon 
at pagkakakitaan para iangat ang 
kabuhayan ng mga nasa kanayunan. 
Paramihin at patibayin ang unyon 
ng mga manggagawa na magiging 
sandigan ng pakikibaka para sa 
tamang pasahod, regularisasyon, 
proteksyon sa pook-trabaho at 
pagtatamasa ng mga karapatan sa 
paggawa. Dapat pukawin ang isang 
masigla, malawak at militanteng 
kilusang masa na magbabandera sa 
mga panawagan ng bayan. 


ng ating karapatan!” 


ang mapapalayas. 


a 


Vertudez Macapanpan, aktibistang 
makakalikasan, nakalaya na 


N akalaya na si Vertudez Macapanpan, 69, aktibistang makakalikasan 
noong Agosto 10 matapos dakpin sa gawa-gawang kasong rebelyon. 
Ipiniit siya sa General Nakar, Quezon. 


Ayon sa Bagong Alyansang Makabayan (BAYAN)-Laguna, “Ang paglaya 
ni Macapanpan, bukod sa simula ng mahabang laban para sa hustisya, ay 
patunay na hindi kayang patahimikin ng paninindak ang mga tagapatanggol 


Dinakip si Macapanpan noong Hunyo 11 sa Brgy. Burgos, Pakil, 
Laguna sa gitna ng mainit na usapin kaugnay sa pagtatayo ng mapanirang 
proyektong Ahunan Hydropower Plant ng komprador na si Enrique Razon 
sa Pakil. Tinututulan ng mamamayan ng Pakil ang pagtatayo ng dam dahil 
sa mapaminsalang epektong idudulot nito sa mga barangay at kapaligiran. 
Aabot sa 300 ektaryang lupa ang sasaklawin at dadambungin upang maitayo 
ang naturang dam. Tinatayang 12,000 residente sa pitong barangay ng Pakil 


Nanawagan ang BAYAN-Laguna na ipagpatuloy ang laban para tutulan at 
pigilan ang pagtatayo ng Ahunan Hydropower Plant sa Pakil, [8 


Ang kronikong krisis at di 
matapos-tapos na kaapihan sa 
lipunang Pilipino ay ganap lamang 
na malulutas sa pamamagitan ng 
radikal na solusyon--ang pambansa 
demokratikong rebolusyon sa 
pamumuno ng. PKP-BHB-NDFP. 
Sa tagumpay nito, ipatutupad 
ang tunay na reporma sa lupa at 
pambansang industriyalisasyon sa 
pambansang saklaw bilang salalayan 
ng kaunlarang. pang-ekonomiko 
at panlipunan. Itatatag ang isang 
ekonomyang  umaasa-sa-sarili at 
malaya sa dayuhang monopolyo 
kapitalismo at pyudalismo. Itatayo 
ang Demokratikong. Gubyernong 
Bayan na magtitiyak na makakamit 
ng bawat Pilipino ang kanyang 
batayang pangangailangan at 
kagalingan. Daigdig ang pagitan ng 
lipunang lilikhain sa ilalim ng DGB 
at sa kasalukuyang malakolonyal 
at malapyudal na sistemang 
kinakatawan ng mga Marcos. 


Kailangang 5 magpunyagi sa 
pagrerebolusyon upang makamit ang 
mithing masagana, makatarungan at 
tunay na malaya't demokratikong 
lipunan. Lagutin ang tanikala ng 
kahirapan hanggang mailuwal ang 
maaliwalas na bukas para sa buong 
bayan! 

ROTC, instrumento ng pasistang indoktrinasyon sa kabataan 


inapakana ng lehitimong rehimeng Marcos l na ibalik ang mandatory Reserve-Officers' Training Corps 
(ROTC) sa pangunguna ng bise presidente at kalihim ng Department of Education (DepEd) na si Sara 


Duterte-Carpio. 


Sa isinusulong na panukalang 
batas ng mandatory ROTC sa 
Senado, nais obligahin ang lahat 
ng mga kabataan sa senior high 
school (Grade 11 at 12) at nasa 
edad na 18 na pumailalim sa ROTC 
para maging reserbang pwersa ng 
AFP. Upang matiyak ang enrolment 
ng mga kabataan, gagawin itong 
rekisito bago pumasok sa kolehiyo. 
Kasunod nito ang pagpapanukala 
sa Kamara na obligahin ang lahat 
ng mga kalalakihang Pilipino mula 
edad 21-50 na magserbisyo sa 
militar at maging reserbang kawal 
ng AFP. 


Hungkag na ipinapakete 
ng reaksyunaryong. gubyerno 
na ang ROTC ay magpapatima 


sa mga estudyante ng "diwa 
ng O pagkamakabayan” at 
pagkakawanggawa. sa. bansa. 
Subalit ang tunay na motibo 


ng ROTC ay ipailalim ang mga 
kabataan sa militarista't pasistang 
indoktrinasyon at gawin silang 
bulag at bingi sa tunay na kalagayan 
ng lipunan. Imbing pakana 
ito ng estado para ilaban ang 
mga kabataan sa nakikibakang 
mamamayan. 


Kasaysayan ng ROTC sa Pi 


Nabuo ang pinakaunang yunit 
ng ROTC sa pagkakatatag ng 
Department of Military Science and 
Tactics (DMST) sa Unibersidad ng 
Pilipinas (UP) noong Hulyo 3, 1922. 
Subalit taong 1912 pa lamang, 
nagtuturo na ng Military Science 
sa UP ang isang opisyal ng United 
States Army na sumusubaybay sa 
Philippine Constabulary. Dekada 
11920 nagkaroon na rin ng mga yunit 
ng ROTC sa mga pribadong kolehiyo 
kagaya ng National University, 
Ateneo de Manila University, Liceo 
de Manila at Colegio de San Juan de 
Letran. Pagsapit ng 1935, itinalaga 
sa Office of the Superintendent for 


Iniraratsada na ito ng rubberstamp na Kongreso habang pinapakulo ng estado ang samu't 
saring sarbey para palabasing pabor ang karamihan ng mamamayan dito. 


MANDATORY ROTC??! 
'D1 Ba TINANGGAL NA 'YAN 
NUNG PINATAY NG MGA 
OPISYAL NG ROrC Sa USTE 

SI MARK WELSON Chua? 
NGAYON. PATI SENIOR, 


IDamay Dyan? 


Non 


TAMA, "NAY. NT HINOT KO 
NGA PINANGARAP MAGING 
SUNDALO. BAYOLENTE PATI 
ANG MGA KUMANDANT SA 
ISKUL! AYOKO MAG-KOTG! 


ROTC sa ilalim ng Philippine Army 
ang pamamahala sa lahat ng mga 
yunit ng ROTC sa bansa. 


Unang naging mandatory o 
sapilitan ang ROTC sa lahat ng 
kolehiyo at unibersidad noong 
iniatas ni Manuel L. Quezon ang 
Executive Order (EO) No. 207 
(Commonwealth Act No.1) noong 
11939 sang-ayon sa National Defense 
Act of 1935... Nakabalangkas 
ito sa pandaigdigang plano ng 
imperyalismong US sa pagtitiyak 
ng hegemonya at kontrol sa mga 
saklaw nitong kolonya. Nagbabadya 
ang isang pandaigdigang gera kung 
kaya't ibinatay ang naturang batas 
sa planong pandepensa na ginawa 
ni General Douglas MacArthur 
para sa gubyernong Komonwelt. 
Nakasaad dito na dapat hindi 
bababa sa 100 estudyante ang 


pumasok sa ROTC kada eskwelahan 
para matugunan ang 400,000 
kinakailangang reserbang hukbo at 
magkaroon ng sapat na panahon 
para makapagsanay ng mga opisyal 
nito bago pumutok ang digmaan. 
Pagsapit ng World War il, isinabak 
ang mga yunit ng ROTC at ginawang 
pambala sa kanyon sa gera laban sa 
Hapon. Sa Visayas, 4596 ng tropa ng 
75thinfantry Regimentofthe United 
States Army Forces in the Far East 
(USAFFE) ay mula sa mga kadete 
ng ROTC sa Siliman University. Sa 
Luzon, karamihan ng mga yunit ng 
ROTC ay isinabak sa Battle of Bataan 
(1941). Kasama ang mga kadete sa 
Bataan Death March na itinuring na 
isa sa pinakamalupit na atrosidad sa 
modernong kasaysayan. 


Matapos ang WWIl, binuhay ng 
papet na republika ang ROTC noong 

Setyembre 13, 1946 at ipinailalim 
sa AFP. Naging mandatory itong 
muli sa ilalim ng rehimeng US- 
Marcos | sa pamamagitan ng EO 
No. 59 noong Pebrero 8, 1967. Sa 
ipinasang batas, hindi bababa sa 
250 estudyante ng bawat kolehiyo 
at unibersidad ang dapat pumasok 
sa ROTC. Kalaunan, gagamitin ni 
Marcos | ang ROTC sa Martial Law 
at pinagtibay pa ito sa pagdedeklara 
ng Presidential Decree No. 1706 
o National Service Law. noong 
Agosto 8, 1980 na nag-obliga sa 
mga estudyante na magserbisyo sa 
militar at pulis 


Ipinagpatuloy ang mandatory 
ROTC kahit naibagsak na ang 
pasistang diktadurang US-Marcos 
|, sa pamamagitan ng Republic Act 
7077 “Citizen Armed Forces of the 
Philippines Reservist Act” na ipinasa 
ni Corazon Aquino noong Hunyo 27, 
1991. Ngayon, ang ROTC ay hindi 
na mandatory kundi naging isa sa 
mga opsyon ng National Service 
Training Program (NSTP) sa ilalim 
ng Republic Act 9163 0 “NSTP Act of 
2001” ng gubyernong Arroyo. 


Nananatiling 9 hawak. ng 
Department of National Defense 
ang ROTC sa pamamagitan ng 
mga DMST sa mga pamantasan. 
Mga aktibong opisyal ng AFP ang 
nagsasanay sa mga kadete at 
awtomatikong  ipinapaloob ang 
mga ito sa Philippine Army Reserve 
Command, Philippine Navy Reserve 
Command o Philippine Air Force 
Reserve Command. 


Paglaban sa ROTC 


Napilitang ipasa ng gubyernong 
Arroyo ang NSTP Act of 2001 bunga 
ng malakas na panawagan ng bayan 
na buwagin ang mandatory ROTC. 
Kinamuhian ng mamamayan ang 
mandatory ROTC matapos ang 
pagpatay ng mga militar kay Mark 
Welson Chua na nagsiwalat sa 
korapsyon ng mga komandante 
at iba pang opisyal ng ROTC sa 
Unibersidad ng Sto. Tomas. 


Malaon. nang. nakikibaka 
ang mamamayang Pilipino sa 
mandatory ROTC. Noong Hunyo- 
Hulyo 1972, kumilos ang mga 


estudyante at kadete ng ROTC sa 
UPLB para tutulan ang pagpapalit 
ng kanilang sumbrero at mataas na 
singil sa uniporme. Binoykot ng mga 
kadete ang kanilang treyning kada 
sabado hanggang sa maglunsad 
sila ng demonstrasyon sa harap ng 
DMST. Sinuportahan sila ng iba 
pang mga estudyante at nabigo ang 
planong pagpapalit ng sumbrero ng 
ROTC. 


Pinatunayan ng kasaysayan na 
hindi para sa mamamayan ang 
mandatory ROTC kundi ginagamit 
ito bilang sandata para supilin 
ang kapwa nakikibakang Pilipino. 
Noong 1982, nilabanan ng mga 
kabataang estudyante sa UPLB 
ang campus repression kung saan 
nakakapanghimasok ang militar sa 
mga pamantasan sa pamamagitan 
ng DMST at ROTC. Nagkubli ang 
AFP sa hanay ng mga estudyante sa 
binuong organisasyong Vanguards 
na ang kasapian ay mula sa mga 
kadete ng ROTC at nagtataglay ng 
pasistang oryentasyon. Tinutulan 
ng mga estudyante ang marahas na 
treyning at pamamarusa ng DMST 
at Vanguards sa mga kadete. 


Hanggang sa. kasalukuyan, 
patuloy na nakikibaka ang mga 
kabataang estudyante laban sa 
militarisasyon sa mga pamantasan. 


P| 
SW 


Kinukundena ng mga kabataan ang 
paggamit ng AFP sa ROTC upang 
makapagrekluta ng mga ahenteng 
estudyante ang militar para tiktikan 
ang mga aktibidad ng masang 
estudyante sa mga paaralan. 
Ipinapanawagan nilang palayasin 
ang mga militar at ipagtanggol ang 
karapatan sa malayang kaisipan, 
pagpapahayag at. kalayaang 
akademiko. Nararapat na patuloy 
na tutulan ng mga kabataan ang 
mandatory ROTC. Itakwil ang 
pasistang indoktrinasyon ng AFP sa 
kanilang hanay. 


Marapat ilaan ng mga kabataan 
ang kanilang lakas at talino 
sa paglilingkod sa bayan. Ang 
tunay na diwang makabayan ay 
malaon nang nananalaytay sa mga 
kabataang nakikiisa sa pakikibaka 
ng mga manggagawa, magsasaka 
at iba pang inaaping uri at sektor 
sa lipunan. Kaisa ng mga kabataan 
ang buong bayan sa pagtatanggol 
ng pambansang soberanya laban 
sa imperyalismong US at China. 
Ang pinakadakila sa hanay ng 
mga kabataan ay tumatahak 
sa pambansa-demokratikong 
rebolusyon. Sumasapi sila sa 
Bagong Hukbong Bayan upang 
walang pag-iimbot na ilaan ang 
buhay nila sa pagpapalaya ng bayan 
laban sa imperyalismo, pyudalismo 
at burukratang kapitalismo. 8 

Paano ginagamit ng estado ang social 
media para magpalaganap ng pekeng 
NI PATNUBAY DE GUIA | balita at disimpormasyon? 


inaguriang social media capital ang Pilipinas kung saan 80 milyong Pilipino ang gumagamit nito sa 


karaniwang apat na oras kada araw. Ang malaking bilang na ito ng mamamayan sa social media ang 
target ng estado para sa sistematiko nitong pagpapalaganap ng mga pekeng balita at disimpormasyon. 
Sinasamantala at minamaksimisa ng mga naghaharing uri ang bentahe ng social media bilang pinakamabilis, 
pinakamalawak at matipid na daluyan at pagpapakalat ng impormasyong magtataguyod sa kanilang interes. 


Ang mga pekeng balita at 
disimpormasyon ay lason sa kaisipan 
at isang penomenon sa mundo ng 
internet na nagpapalaganap ng mga 
baluktot at itim na propaganda, 
naglalabusaw sa katotohanan 
at naninira ng buhay. Ilang 
halimbawa ng disimpormasyon ay 
ang mga dinoktor na mga sarbey 
ng mga bayarang institusyon, mga 
balita at isyung naglilihis sa mga 
mahahalagang isyung pambansa 
at pandaigdig hanggang sa 
tahasang paninira at pagsalaula sa 
nakikibakang mamamayan. Dahil 
dito, nagiging. makapangyarihang 
sandata ito ng estado at naghaharing 
uri para linlangin at. kontrolin 
ang mamamayan at supilin ang 
demokrasya. Nasaksihan natin ito 
noong eleksyong 2016 kung saan 
naging pangunahing salik ang social 
media sa pagkakaluklok kay Rodrigo 
Duterte bilang presidente ng bansa. 
Sa US, malaki rin ang papel ng social 
media para manalo si Donald Trump. 
Ganito naging makapangyarihang 
sandata ang internet at social 
media para kontrolin at likhain ang 
opinyong publikong pumapabor sa 
naghaharing sistema at sa kabilang 
banda ay salaulain ang mga 
katunggaling ideya at pwersa ng 
nakikibakang mamamayan sa iba't 
ibang panig ng daigdig. 

Inilatag ng rehimeng Duterte 
ang makinarya ng estado para sa 
kampanyang disimpormasyon sa 
social media. Naglaan ng badyet 
ang gubyernong Duterte para 
rito at doon nakatudla ang mga 
inilalabas na itim na propaganda 
laban sa mga kritiko ng gubyerno 
habang sa kabilang banda naman ay 
ang paglilinis ng dumi ng rehimen 


sa pamamagitan ng Presidential 
Communications and Operations 
Office (PCOO). 


Sa isang pag-aaral na isinagawa 
ng University of Massachusetts 
na Architects of Networked 
Disinformation: Behind the Scenes 
of Troll Accounts and Fake News 
Production in the Philippines, 
inihanay kung paanong sinistematisa 
ang pagpapalaganap ng mga 
pekeng balita at disimpormasyon 
sa Pilipinas. Nagsisimula ito sa 
mga itinuturing na arkitekto ng 
pagpapakalat ng disimpormasyon 
at mga kasinungalingan, sa mga 
eksperto sa larangan ng advertising 
at public relations, karamiha'y 
dating 9 3mga mamamahayag, 
na nagpakahusay sa sining ng 
“pagbebenta”, at libu-libong mga 
bloggers at vloggers na mahuhusay 


sa pagpapalaganap ng mga 
impormasyon kapalit ng kabayaran 
sa kanilang serbisyo... Katumbas 
ng kabayarang ito, binubuhusan 
nila ng kanilang galing at talino 
ang pagpaplano sa sistematikong 
pagpapabango sa kanilang mga 
Kliyente. Sila ang nagbubuo ng 
kanya-kanyang grupo na tinatawag 
na digital influencer o mga kilalang 
personalidad sa social media at mga 
troll o opereytor ng mga pekeng 
account. Pangunahing papel ng 
mga influencer ang paggawa ng mga 
malikhaing content sa anyo ng video 
posts at iba pa hinggil sa kanilang 
sinusuportahang kandidato o di 
kaya'y mga paninira sa kalaban nito. 
Ito naman ang ipalalaganap ng 
kanilang bayarang troll army sa iba't 
ibang paraan--pagrepost o share 
sa kanilang mga sariling accounts 
o di kaya ay pagkokomentaryo/ 

react para mapag-usapan at maging 
“viral” ang mga content na ito. 
Kasama rin sa kanilang trabaho 
ang pagdumog ng mga komento/ 
reaksyon sa mga content na kontra 
sa kanilang kliyente. Karaniwang 
tugon ng mga troll ay bastos, bulgar 
at iresponsableng 3: komentaryo 
na minsa'y humahantong sa 
pagbabanta sa buhay ng lehitimong 
netizen. 


Ginamit ni Duterte ang 
kalakarang ito para patatagin ang 
kanyang anim na taong tiranya. 
Naging pabrika ng pekeng balita at 
disimpormasyon ang mga makinarya 
sa midya at propaganda ng estado 
sa ilalim ni Duterte sa pangunguna 
nina Harry Roque, Salvador Panelo, 
Mocha Uson, Lorraine Badoy, 
Die-hard Duterte Supporters, at 
iba pang panatikong grupo. Sila 
ang pasimuno ng mga content 
na pabor kay Duterte at nang- 
aaway at naninira sa mga kritiko 
nito. Sa balangkas ng itinayong 
NTF-ELCAC, inimpleyo ni Duterte 
ang bayaran at walang gulugod na 
tagapagsalita nitong sina Antonio 
Parlade, Lorraine Badoy at iba pa 
para mag-imbento ng mga kwento, 
tao at ilusyong nagtatagumpay 
ang kanilang kampanyang kontra- 
rebolusyonaryo. Ang mga bayarang 
troll naman ni Duterte ang nagre- 
react, comment, share, repost at 
nagbabago sa pakete ng mga itim na 
propaganda ng estado para gawing 
viral at mas madaling ipatanggap sa 
masa. Binubuhusan ng napakalaking 
pondo ng estado ang mga troll na ito 
para bombahin ng kasinungalingan 
ang iba't ibang platform sa social 
media. Katunayan, noong 2020 
ay ipinasara ng Facebook ang 57 
Facebook accounts, 31 pages at 
20 instagram accounts na may 
kaugnayan sa AFP at PNP, Ginagamit 
ng militar ang mga pekeng identidad 
at pekeng tagasunod (followers) 
sa pagpapakalat ng mga pekeng 
balita. Nagbabayad sila ng P53,421 
(51,100) sa kada Facebook ad para 
magpalaganap ng disimpormasyon. 


Pangunahing SS target... ng 
disimpormasyon ng reaksyunaryong 
gubyerno ang rebolusyonaryong 


Alam n'yo ba? 


Sa pag-aaral ng University of Massachusetts, isiniwalat 
na kumikita ang isang troll ng P30,000-P100,000 sa 
Pilipinas. Sa panayam sa mga troll, sinabi nilang 
ikinahihiya nila ang kanilang trabaho at hindi nila ito 
inaamin kahit sa kanilang kapamilya. 


Sanggunian: 


Architects of Networked Disinformation: Behind the Scenes of Troll 
Accounts and Fake News Production in the Philippines 


kilusan. lahat ng yunit ng AF 
PNP ay tinakdaan ng quota hindi 
lamang sa dami ng mapapatay at/o 
mapapasukong “komunista” kundi 
sa dami ng mailalabas nilang mga 
pekeng balita at disimpormasyon 
laban sa rebolusyonaryong kilusan, 
laluna sa mga yunit ng BHB. Lahat 
ng ito'y para bansagang terorista 
ang mga komunista at sinumang 
kritiko ng rehimen. habang 
ginagawang lehitimo ang brutal 
at madugo nilang gera kontra- 
mamamayan. Ginagamit din sa 
mga operasyong saywar ang mga 
pekeng balita kung saan nililigalig 
ang mga komunidad sa paglalabas 
ng mga pekeng balitang diumano'y 
sumuko na o namatay ang kanilang 


mga kababaryo o kaanak na 
pinaparatangang mga kasapi ng 
BHB. 

Kaakibat ng. kampanyang 


disimpormasyong ito ng estado 
ang pagpapatahimik sa mga 
komersyal at alternatibong midya 
na naglalantad ng kabulukan ng 
estado. Ginamit ang Department of 
Information and Communications 
Technology (DICT) at Department 
of Science and Technology (DOST) 
para maglunsad ng cyberattacks 
sa mga website ng alternatibong 
midya, progresibong organisasyon, 
makabayang institusyon at mga 
kritiko. Tinangkang ipasara ni 
Duterte ang ilang korporasyon 
sa masmidya tulad ng Rappler, 
habang nagtagumpay itong ipatigil 
ang operasyon ng pinakamalaking 
television network sa bansa na pag- 
aari ng mga Lopez, ang ABS-CBN. 
Ibinigay naman ng gubyernong 


Duterte sa pamamagitan ng NTC ang 
frequency na ginagamit ni ABS-CBN 
sa kaibigan nitong kapwa kriminal 
na si Pastor Apollo Quiboloy para sa 
kanyang Sonshine Media Network 
Inc (SMNI). Sa kasalukuyan, ang 
SMNI ay nagsisilbing ekstensyon 
ng People's Television (PTV) sa 
pagpapalaganap ng mga pekeng 
balita at disimpormasyon ng estado. 
Katunayan, ilang beses nang 
inisponsor ng SMNI ang maitim na 
propaganda ng rehimeng Duterte at 
kasalukuyang rehimeng Marcos |l. 


Pinakikinabangan ng. pamilya 
Marcos ang inihanda ni Duterte 
na makinarya sa disimpormasyon. 
Umayon ito sa imbing plano ng 
mga Marcos na makabalik sa 
kapangyarihan matapos mapatalsik 
ng taumbayan ang diktadurang 
US-Marcos | noong 1986. Gamit 
ang nakaw-na-yaman, tiniyak ng 
mga Marcos ang sistematikong 
kampanyang disimpormasyon at 
pagrebisa sa kasaysayan ng kanilang 
pamilya na dekadang hinayaang 
mamayagpag ng mga sumunod 
na reaksyunaryong rehimen. 
Sinagpang nila ang paglaganap 
ng internet para i-brainwash ang 
mas marami at mas malawak na 
mamamayan at linisin ang kanilang 
pangalan hanggang sa rumurok 
sa paglahok ni Ferdinand Marcos 
Jr. sa eleksyong pampanguluhan 
noong Mayo. Ngayong nasa poder, 
patuloy na ginagamit ni Marcos Jr. 
ang makinarya ng estado para pilit 
na ipalunok sa mamamayan ang 
kanyang pagkapanalo na batbat ng 
garapalang pandaraya at anomalya 
at pagpapalaganap ng ginintuang 

panahon sa ilalim ng kanyang 
amang diktador. 


Kung paano naluklok si Marcos 
Jr. sa estado poder, sa ganito rin 
niya tiyak patatakbuhin ang kanyang 
rehimen--sa kasinungalingan 
at disimpormasyon. Hindi pa 
natatagalan ang pag-upo bilang 
presidente, idineklara na kaagad 
ni Marcos na isasama niya sa 
Malacaang Press Corps ang 
mga b/vlogger at social media 
influencers (na tiyak na kukunin 
niya sa malaking balon ng bayarang 
troll army nila ni Duterte) kagaya ni 
Trixie Cruz Angeles na arkitekto ng 
pekeng impormasyon sa kampanya 
ni Marcos Jr. sa pagkapangulo. 


Mas agresibo at garapal ang 
rehimeng Marcos |! sa layunin 
nitong palawakin at patatagin pa 
ang kampanyang disimpormasyon 
gamit ang sistema ng edukasyon 


sa Pilipinas. 3S Tiniyak nitong 
mapapanghawakan ang sistema 
ng edukasyon sa pagtatalaga 
sa Department of Education ng 
tagapagmana ni Duterte na si 
Sara Duterte-Carpio. Ito ang 
pangunahing 9 magdadala at 
magtatanim ng. kasinungalingan 
at disimpormasyon para ilihis ang 
mga kabataang Pilipino sa kritikal 
na pag-aaral at pag-unawa sa 
lipunan at kasaysayan ng bansa. 
isinasakatuparan ng kasalukuyang 
rehimen ang matagal nang plano 
ng imperyalismong US na ibaon 
sa limot ang tradisyon ng magiting 
na pakikibaka ng mamamayang 
Pilipino. 3S.3Unang . hakbanging 
ipinatupad ni Duterte-Carpio ang 
pagtatanggal sa mga libro hinggil sa 
Martial Law at mga sulatin na may 
kinalaman sa rebolusyonaryong 
kilusan para gawing mangmang ang 
mga kabataang Pilipino. 


Ang paglaban sa kampanyang 
disimpormasyon ng estado ay 
nangangailangan ng malawak at 
malaganap na kilusang masa. 
Kailangang kumilos... ang 
mamamayan upang kontrahin ang 
mga kasinungalingan ng estado at 
ilantad ang totoong kalagayan ng 
lipunan. Pukawin at pakilusin ang 
mga kabataang estudyante bilang 
pangunahing bisig ng dakilang 
kilusang propaganda. Gamitin ang 
lahat ng daluyan kabilang ang 
internet upang maabot ng pambansa- 
demokratikong propaganda ang 
pinakamalawak na hanay ng 
mamamayan at tangkilikin ang 
demokratikong rebolusyong bayan. 
Isulong ang isang makabayan, 
siyentipiko at: makamasang 
edukasyon at kultura, at iba pang 
daluyang pangmadla tulad ng 
masmidya atinternet. 8 


BALITA 


Pista ng Tulaog 2022 para sa pagtatanggol ng lupaing ninuno 


|pitunsod ng mga Dumagat at Remontado 
ang Pista ng Tulaog sa General Nakar, 


Quezon noong Agosto 2-4. Panawagan 
ng mga katutubo, “lupaing ninuno, 
depensahan!” 


Sinuportahan ng. mga 
arganisasyon 


iba pa. 


Pinatampok sa pagdiriwang ang tradisyon 
at kultura ng mga Dumagat at Remontado. 
Nagpaligsahan ang mga katutubo sa pagluluto, 
pagsasayaw, pag-awit at palarong katutubo. 
Naglunsad din sila ng mga palihan sa hanay ng 
mga kabataang katutubo upang mapayabong 


ang kanilang kultura. 


Habang nagtitipon, 


proyekto ng. reaksyunaryong 


progresibong 
sa Timog Katagalugan ang 
naturang pista. Lumahok ang Bagong Alyansang 
Makabayan-Timog Katagalugan, Gabriela Timog 
Katagalugan, Anakbayan Timog Katagalugan at 


nagsagawa 
konsultasyon ang mga lider ng mga komunidad 
para sa pagtatanggol ng kanilang lupaing ninuno. 
Tinalakay nila ang pinsalang idudulot ng Kaliwa- 
Kanan Laiban dam at iba pang mapanirang 
gubyerno. 
Nagkaisa silang pahigpitin ang kanilang hanay 
upang depensahan ang lupaing ninuno. 8 

SERYE 


Ang malalim na sugat na iniwan ng Martial Law sa TK 


atuloy na binibigyang katwiran ni Ferdinand Marcos Jr. ang mga 
kalupitan at kahirapang inihasik ng kanyang amang diktador nang 
ipataw nito ang Batas Militar sa buong bansa noong Setyembre 


21, 1972. 


Subalit kahit limampung taon na ang nakalipas, hindi 


mabubura sa alaala ng mamamayan sa Timog Katagalugan ang 
krimen ng mga Marcos at ang karahasang sinapit sa ilalim ng 


pasistang diktadurang US-Marcos I. 


Isang malagim na alaala 


Wala pang 10 taon si Filom” 
noong SD nasaksihan SD. niyang 
pagbubugbugin ng mga elemento 
ng Philippine Constabulary (PC) 
ang kanyang lolo sa kanilang bukid 
sa Brgy. Panaytayan, Mansalay, 
Oriental Mindoro. Ang dahilan 
-- may dalang mahabang itak ang 
kanyang lalo. 


"Sobra talaga ang higpit noon 
na kahit nga papuntang bayan, 
bawal magdala ng itak, binabali,” 
paliwanag ni Filom. “E hindi mo 
pwedeng ihiwalay ang itak sa aming 
mga Mangyan!” 


Bukod pa rito, naranasan din 
nina Filom na pigilan ng mga PC na 
pumunta sa kanilang mga kaingin 
sa hinalang makikipagkita ang mga 
katutubo sa Bagong Hukbong Bayan 
(BHB). 


Sa parehong baryo, may mga. 
tinortyur at labis na pinahirapang 
mga Mangyan-Hanunuo dahil 
pinaratangan silang nakikipag- 
ugnayan sa BHB. Dalawa sa mga 
naging biktima ay sina Aloy" 
at Nomes", kabilang sa Ama 
o matatanda at namumuno sa 
kanilang tribo. Ibinahagi nila na hindi 
lamang panggigipit ang naranasan 
ng mga Mangyan sa kamay ng 
mga PC, kundi pati pambabastos 
at pagyurak sa kanilang kultura at 
paniniwala. Ginagalugad ng mga 
nag-ooperasyong militar ang mga 
bundok at nilalapastangan ang mga 
sagrado nilang lupain. Binungkal 
ng PC ang libingan ng mga katutubo 
atikinalat ang mga buto ng kanilang 
mga ninuno dahil sa “paghahanap 
diumano ng mga itinagong baril ng 
BHB,” 


Samantala, sa hangganang. 
Timog Quezon at Bicol, ipinakat 
ang pitong batalyon ng Philippine 
Army, dalawang batalyon ng PC 
at isang Marine Battalion Landing 
Team. May helicopter support ang 
bawat batalyon at katuwang nila 
ang Philippine Army Light Armory 
sa mga operasyong paghanap at 
paglipol. Isinalaysaay ni Homer”, 
isang magsasakang personal na 
nakasaksi, na kinontrol ng mga PC 
ang kahit ang pagbili ng pagkain 
at inoobliga silang pumirma sa 
logbook sa tuwing pupunta ng 
bukid 


Samantala ang mga lugar na 
may pinaghihinalaang yunit ng 
BHB ay inooperasyon nang may 
laking brigadang pwersa militar na 
sinasabayan ng strafing at rocket 
bombardment ng mga helicopter 
gunships.. Noong Abril 1974, 
isang buwang namalagi ang 800- 
900 tropang militar sa Brgy. San 
Antonio, Kalayaan, Laguna at mga 
karatig nito. 


Hindi sapat ang indemnipikasyon 


Nakatanggap si Tatay Andy" ng 
P75,000 indemnipikasyon batay sa 
paborableng desisyon ng Hawaii 
Court laban sa mga Marcos bilang 
isa sa mga biktima ng kalupitan 
ng Batas Militar subalit hindi nito 
kailanman napawi ang mapait 
niyang karanasan. Sa kanilang 
sityo pa lamang sa Brgy. Quipot, 
San Juan, Batangas, apat lamang 
ang ginawaran ng indemnipikasyon 
samantalang nilasap ng buong 
baryo ang hagupit at bangis ng 
Batas Militar. 


Pinaratangan si Tatay Andy 
noong dekada “80 na diumano ay 


may kaugnayan sa BHB. Kwento 
niya, dinukot siya sa kanyang bahay 
at tinortyur ng mga berdugo sa 
kampo sa Brgy. Castillo, San Juan. 
Inihiga siya at nilagyan ng bimpo sa 
mukha. Binuhusan siya ng tubig na 
may sabon na pumasok sa kanyang 
ilong at bibig. 


Dumanas rin ang mga taga 
barangay Quipot ng ilang beses 
na pagpapatawag sa kampo 
upang imbestigahan ng mga 
PC. May kasamang tortyur ang 
mga ginagawang imbestigasyon 
kung saan pinalalakad sila nang 
nakaluhod sa batuhan paikot 
sa labas ng kampo habang ang 
iba ay ibinabaon hanggang leeg. 
Nagpakana rin ng iba't ibang 
kahayupan ang PC para buwagin 
ang pagkakaisa ng mga residente 
at mga pamilya sa pamamagitan 
ng paghahanay ng mag-aama at 
pinagbubuno sa isa't isa. Ibinibitin 
ang mga ama at ipinapasuntok 
sa anak na parang punching bag. 
Kapag hindi sumunod ang anak, 
siya ang susuntukin ng PC. 


Higit na masakit para sa mga 
taga-Quipot na matapos ang 
Martial Law ay napromote pa ang 
mga kapural ng mga karahasan at 
pagpapahirap sa kanila. 


Ilan lamang ito sa mga 
kalupitang dinanas ng mamamayan 
ng Timog Katagalugan sa panahon 
ng Martial law. Sa datos ng 
Amnesty International, mula 1972- 

1981, tinatayang 70,000 ang ipiniit, 
34,000 ang pinahirapan at 3,240 
ang pinatay. 


Ayon kay Filom, “Nakagagalit 
at nakakapagngitngit na isa na 
namang Marcos ang nakaupong 
pangulo ng bansa lalo't walang 
pagsisisi at pagkilala ang pamilyang 
ito ng diktador sa mga krimen ng 
kanilang angkan lalo sa panahon ng 
Batas Militar.” 


Sa sinulat ng istoryador na si 
Alfred McCoy, “Dark Legacy: Human 
rights under the Marcos regime” 
kanyang isiniwalat ang pag-iral ng 
“elite torture units" sa panahon ng 
Batas Militar kung saan ang mga 
upisyal nito ang “sumasagisag ng di 
nakikitang teror.” 

Ang pinakanotoryus sa mga ito ay 
ang 5th Constabulary Security Unit 


(CSU) at ang Metrocom Intelligence 
and Security Group (MISG). 


Sina Lt. Rodolfo Aguinaldo, Lt. 
Col. Billy Bibit at Lt. Col. Rodolfo 
Tor ang pinakamalupit na mga 
torturer ng 5th CSU. Samantala, 
ang kumander ng MISG na si Col. 
Rolando Abadilla kasama sina 
Roberto Ortega at Panfilo Lacson 
ang magbabarkadang nangtortyur 
sa loob ng mahigit isang dekada. 


Nagpapatuloy ang pakikibaka 
ng buong bayan para singilin at 
papanagutin ang pamilya Marcos 
at mga alipures nila sa kanilang 
mga krimen sa bayan. Malaking 
hamon ito sa ilalim ng isang 
Marcos sa Malakanyang at sa 
gitna ng pagpapakana ng mga 
itong sistematikong . rebisahin 
at baluktutin ang kasaysayan at 


itanghal ang malagim na yugto 
ng kasaysayan bilang siyang 
pinakamaningning na naganap sa 
bayang Pilipinas. 


Paalala ni Tatay Andy, “Dapat 
patuloy na ibahagi ang karanasan 
kung gaano nagdusa ang 
mamamayan sa panahon ng Martial 
Law, lalo sa mga bagong henerasyon 
ng kabataan. Magsilbing paalala at 
hamon ang aming mga karanasan 
para hindi na payagang maulit ang 
lagim ng Martial Law.” If 


“lahat ng pangalan ay binago 
para sa kanilang kaligtasan 


Ikasampu sa serye ng mga 
artikulo hinggil sa Martial Law sa 
ilalim ng diktadurang US-Marcos 


a GG 


Pagsasanay militar ng US at Pilipinas sa Palawan, kinundena 


Kinundena ng mamamayang Palawefio ang inilunsad na pagsasanay militar sa pagitan ng tropang US at AFP 
sa ilalim ng Balance Piston 22-3 Exercise na nagsimula sa Honda Bay, Puerto Princesa City at sa Punta Baja, 
Rizal sa Palawan noong Agosto 16. Tinatayang tatagal ang pagsasanay militar hanggang Setyembre 16 at 
sasaklawin ang iba pang probinsya at isla kagaya ng Mindoro. 


Ang Balance Piston Exercise ay 
regular na bilateral na pagsasanay 
militar ng mga elite na yunit ng 
AFP at US Armed Forces (USAF) 
sa balangkas ng Visiting Forces 
Agreement (VFA). Layon umano 
ng pagsasanay na paunlarin ang 
interoperability o suportahan ng 
dalawang pwersa ng AFP at USAF. 
Ito ang pinakahuling pinagsanib na 
pagsasanay militar na inilunsad ng 
AFP at USAF sa Palawan ngayong 
taon mula sa Marine Exercise 
(MAREX) 2022 noong Pebrero, 
Marine Aviation Support Activity 
(MASA) 22.1 noong Hunyo at ang 
Pacific Partnership 2022 nitong 
unang hati ng Agosto. 


Nagpahayag ng takot at 
pagkabahala ang mga Palawefio 
sa perwisyong idinulot ng mga 
pagsasanay. Noong pagsasanay 
na MAREX 2022, inireklamo nila 
ang paulit-ulit na pagpapalipad ng 


mga helikopter at iba pang mga 
sasakyang panghimpapawid na 
animo'y may gerang nagaganap sa 
isla. 


Kinasabwat ng imperyalista 
ang Western Command ng AFP 
at lokal na gubyerno ng Palawan 
upang mailusot ang pagsasanay. 
Binuhusan ng gubyerno ng US ang 
probinsya ng mapanlinlang na mga 
proyekto. Aabot sa P1.6 milyon 
(630,000) ang halaga ng mga tents 
at medical supplies na ibinigay ng 
United States Embassy Civil Affairs 
Team (CAT) bilang "donasyon" 
noong Agosto 12. Mula Agosto 
3-20 naman, nagsanib-pwersa ang 
AFP, US Navy, the Royal Navy of 
the United Kingdom at Australian 
Defence Force sa paglulunsad ng 
serbisyong medikal sa pakulo nilang 
“floating hospital" (lumulutang na 
ospital) sa anyo ng USNS Mercy (T- 
AH 19) sa Puerto Princesa City. 


Ayon kay Andrei Bon Guerrero, 


tagapagsalita ng. Bienvenido 
Vallever Command  (BVC)-BHB 
Palawan, "Itinatago ng US ang 


panghihimasok-militar sa bansa 
sa tabing ng mga pagsasanay 
militar sa ilalim ng kasunduan 
sa VFA sa pagitan ng US at 
Pilipinas. Isinasagawa ito kasabay 
ng sustenidong focused military 
operations at retooled community 
support program para sugpuin 
ang pakikibaka ng mga Palawerio 
at durugin ang rebolusyonaryong 
kilusan sa isla,” 


Nanawagan ang BVC-BHB 
Palawan na tutulan ang mga 
pinagsanib na pagsasanay militar at 
huwag pahintulutan na gawing 
battle ground ng imperyalismong 
US ang isla sa mga proxy war nito 
laban sa karibal na imperyalistang 
China. 

Dalawang magsasaka sa Batangas, dinukot 


pins: ng pinaghihinalaang mga tauhan ng Selective Security Agency si Ronel Reduka at isa pang magsasaka 
sa Brgy. Bulihan, Nasugbu, lupaing saklaw ng Hacienda Looc gabi ng Agosto 8. 


kanilang pamilya. 


Ayon sa mga saksi, nagpanggap ang mga armadong lalaki na bibili 
sa tindahan ni Reduka subalit makalipas ang ilang minuto ay nawala 
na ang mga biktima. Mga nakita ring mga bakas ng dugo ang mga 
kaanak ni Reduka sa likod ng kanilang bahay. 


Si Reduka ay kasapi ng Ugnayan ng Magsasaka Laban sa 
Pangwawasak ng Kalikasan at Kalupaan sa Hacienda Looc (UMALPAS- 
KA), isang samahang aktibong lumalaban sa pangangamkam ng 
lupa ng pamilyang Sy sa lugar. Hanggang sa kasalukuyan ay hindi 
pa inililitaw sina Reduka at patuloy sa paghahanap ng hustisya ang 


Ang Selective Security Agency ay nagsisilbing private army ng 
mga ari-arian ng pamilyang Sy sa Nasugbu na notoryus sa 
pandarahas sa mga magsasaka. 


KULTURA 


Mamamayan ng Giho, 'di pagugupo 


ni Ka Al Jomer 


PPinokusan ng kampanyang supresyon sa Timag Katagalugan ang Giho, sang komunidad ng mga 
katutubong Mangyan sa Mindoro noong kasagsagan ng pananalasa ng JCP-Kapanatagan ng 


rehimeng US-Duterte 


Sa kabila ng ilang taong pagdagan ng RCSPO at operasyong militar sa 


barangay, natutunan ng mamamayan dito na manindigan at lumaban 


“Ano ser, di na kami kakain?” 


Nagpatawag ng pulong ang 
mga sundalo sa mga Mangyan 
Sabi ng mga sundalo, “Dahil 
pinapakain niyo naman ang 
BHB, mula sa 20 kaban, 5 kaban 
na lang ng bigas ang pwedeng 
papasukin dito.” 


Umalma ang mga katutubo. 
"Ano ser, di na kami kakain? Sa 
dami ng aming mga anak!" 


Hindi nakinig ang kaaway at 
ipinagpatuloy ang pulong 
Nagtipon ang mga katutubo 
sa labas ng bahay ng kanilang 
sityo lider.”3B Tumungo ang 
kanilang Purok (tawag sa sityo 
lider) sa mga karatig sityo na may 
parehong problema sa kaaway. 
Nagtipon sila at nakipag-usap 
sa mga sundalo. Makailang 
negasasyon sa pagitan ng mga 
sityo lider at AFP ang naganap. 


Dahil maraming pamayanan ang 
tumindig laban sa food blockade, 
hindi ito naipatupad, 


“Mag-ihaw kayo ser!” 


Nag-operasyon ang AFP at 
pinilit ang mga Mangyan na 
dalhin ang kanilang mga gamit- 
militar. 


“Mabigat ho ser.” 


Hindi sumagot ang sundalo, 
sa halip, inilabas ang selpon nito 
at kinuhanan ng litrato ang mga 
katutubo. 


Makalipas ang ilang araw, 
narinig ng mga Mangyan ang 
boses ng isa sa mga pasistang 
tagapagsalita ng AFP sa lokal na 
istasyon ng radyo. Marami raw 
na sumukong BHB sa kanilang 
barangay. Kasunod nito, nakakita 
sila ng mga polyeto ng kaaway 


na naroon ang kanilang mga 
litrato na may hawak na baril at 
diumano'y sumukong BHB. 


Tumungo ang mga masa 
sa kinampuhang sityo ng mga 
kaaway. “Buhag (Sinungaling) 
kayo, hindi kami suko!" 


Pinagbayad din nila ang mga 
sundalo ng multa at pinabura ang 
mga larawan sa kanilang gadget. 


"Mag-ihaw kayo ser!" Dagdag 
ng kanilang sityo lider. 


Napilitan ang mga sundalo 
na mag-ihaw bilang parusa sa 
panloloko sa mga katutubo. 


(Ang pag-iihaw ay 
pinakamataas na parusa sa 
kultura ng mga katutubong 
Mangyan. Pinagkakaisa sa 


pulong ng mga gurangon ang 
klase at laki ng karne na iihawin 
depende sa bigat ng kasalanan. 

Mag-iihaw ang mga maysala sa 
harap ng grupo bilang paraan ng 
paghingi ng tawad.) 


“Nasaan ang 


aming mga 
asawa?” 


Nawawala sina Lyndon at 
Ernie. Nagtipon-tipon ang mga 
katutubo sa kampo-militar sa 
isang sityo para hanapin ang 
kanilang mga kababaryo. 


“Hindi namin kilala yang mga 
hinahanap ninyo!" Sagot ng 
kaaway. 


“Ser, ilabas niyo ang aming 
mga asawa. Hindi kami aalis 
hangga't di niyo ibigay sa amin!" 


Sa loob ng kampo... 


“NPAka, ano?” Pag-iimbestiga 
ng kaaway kay Lyndon. 


“Hindi po.” Suntok ang tugon 
sa kanya ng sundalo. 


“Nagbenta lang kami ng 
kalakal dito,” katwiran ni Ernie. 


Kinulata ng baril si Ernie. 
Makalipas ang tatlong araw. 


"Kita 'nyo ser at narito lang 
ang mga asawa namin!” Galit na 
sigaw ng mga babay (asawang 
babae) 


Sinalubong.” ng. uong 
komunidad sina Lyndon at 
Ernie. Napalaya ang dalawa 
sa pagpupursige ng buong 
pamayanan at pamilya. 


“Umalis ka na ser!” 


“Pilit nilang tinatabunan ang 
pangyayari, pero alam ng mga 
tao ang totoo. Hindi malilimutan 
ng mga katutubo ang mapapait 
na karanasang dinanas nila sa 
ilalim ng mala-Martial Law na 
patakaran sa mga kampo-militar 
sa Giho.” Ika ni Noli 


Si Noli ay taga-Sityo Talon 
ng Brgy. Giho. Ayon sa kanya, 
sa tindi ng toryur na dinanas ng 
kanyang kababaryo na si Justin, 
ay nagpakamatay ito 


“Pinipilit si Justin na paaminin 
na utos ng NPA ang pagbabakwit 
ng mga tao sa sityo. Hindi na 
niya kinaya ang mga pang- 
aabuso kaya nagpakamatay. 
Ang totoo, hindi na talaga 
kaya ng mga katutubo ang 
ginagawang abuso ng militar, 
kaya sila umaalis. Ninanakaw 
ang kanilang mga alagang 
manok, pinagsasamantalahan 
ang kanilang mga kababaihan, 
binubugbog ang kalalakihan. 
At kapag umimik sila ay 
paparatangang mga supporter 
ng BHB.” Paliwanag ni Noli. 


Nang mamatay si Justin, 
nagsama-sama ang mga opisyal 
sa sityo at inihabla ang kaso sa 
Brgy. Giho. Patuloy ang kanilang 
panawagan para sa hustisya. 
itinambol ang kaso ni Justin sa 
kapwa nila katutubo sa loob at 
labas ng Brgy. Giho. 


“Umalis na kayo ser!” Giit 
ng mga kaanak ni Justin. Dahil 
sa konsistenteng paggit ng 
hustisya ng mamamayan, sinibak 
sa pwesto ang opisyal militar na 
nag-interoga kay Justin, pati ang 
kanang kamay nito 


“Sa inyo pa rin kami, mga 
kasama!” 


Sa pusikit na dilim, tahimik 
na naglalakad ang BHB palapit 


sa isang bahay sa Brgy. Giho. 
Naghihintay ang mga masa sa 
paparating na hukbo. Mainit 
na ngiti at pangangamusta ang 
palitan ng mga kasama sa mga 
masa, 


"Kumusta pa kayo mga bapa 
atbayi?” Salubong hi Ka Mame, 
iyang pampulitika ng yunit. 


Ibinahagi ng mga masa ang 
kanilang karanasan sa kamay 
ng kaaway: matinding tortyur 
at interogasyon: kasunod ang 
pagbabalandra sa kanila bilang 
mga suko. 


"Lalo ko ngang nakita ang 
pagkakaiba ng AFP sa NPA. 
Talagang mababangis ang mga 
militar. Hindi sila naglilingkod 
sa mamamayan. " saad ni Bapa 
Giron. 


“Kailangan nating 
magpakatatag mga bapa at mga 
bayi. Ang inyong pagkakaisa 
ang tunay na lakas na bibigo sa 
kaaway." Paliwanag ni Ka Marnie. 


Binalikan ng mga kasama at 
masa ang kasaysayan ng kanilang 
paglaban. 


“Nilinis nga nila ang pangalan 
ka, pero ang puso ko ay sa inyo 
pa rin mga kasama! Kayo lang 
ang tunay na nagmamalasakit at 
tumutulong sa mahihirap.” Ani 
Bapa Giron, 

